CELEX: 62007TN0045
Language: lv
Date: 2007-02-16 00:00:00
Title: Lieta T-45/07: Prasība, kas celta 2007. gada 16. februārī — Unipetrol pret Komisiju

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/49
            
         Prasība, kas celta 2007. gada 16. februārī — Unipetrol pret Komisiju
   (Lieta T-45/07)
   (2007/C 82/103)
   Tiesvedības valoda — angļu
   Lietas dalībnieki
   
      Prasītāja: Unipetrol a.s., Prāga (Čehijas Republika) (pārstāvji — J. Matějček un I. Janda, lawyers)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               pilnībā vai daļā atcelt apstrīdēto lēmumu, vismaz tiktāl, ciktāl tas ietekmē Unipetrol;
            
         
               —
            
            
               pakārtoti, izmantot Tiesas neierobežoto kompetenci un
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Prasītāja lūdz atcelt Komisijas 2006. gada 29. novembra Lēmumu C(2006) 5700 final lietā COMP/F/38.638 — Butadiēna gumija un stirola butadiēna emulsijas gumija, ar ko Komisija atzinusi, ka prasītāja kopā ar citiem uzņēmumiem ir pārkāpusi EKL 81. pantu un Eiropas Ekonomikas zonas līguma 53. pantu, nosakot mērķa cenas precēm, sadalot klientus ar neiejaukšanās līgumu palīdzību un apmainoties ar komercinformāciju par cenām, konkurentiem un klientiem.
   Savas prasības atbalstam prasītāja apgalvo, ka Komisija:
   
               —
            
            
               ir pieļāvusi kļūdu vērtējumā, noraidot pierādījumus par to, ka fakts, ka prasītāja bija visu uzņēmuma Kaučuk kapitāldaļu turētāja, ir tikai finansiāla rakstura vai, pakārtoti, ir pieļāvusi acīmredzamu kļūdu vērtējumā, noraidot pierādījumus, kas parādīja, ka Kaučuk tirgū darbojās kā neatkarīga vienība, prasītājai neiejaucoties Kaučuk tirdzniecības un tirgvedības politikā attiecībā uz stirola butadiēna gumiju, un
            
         
               —
            
            
               ir pieļāvusi kļūdu tiesību piemērošanā, par vienu un to pašu darbību divreiz vainojot dažādus uzņēmumus, tas ir, Kaučuk un Kaučuk kapitāldaļu turētāju — prasītāju.
            
         Pārējie prasītāja izvirzītie pamati un galvenie argumenti ir identiski vai līdzīgi tiem, kas izvirzīti lietā T-44/07 Kaučuk pret Komisiju.